recursal/SuperWikiNEXT-32B huggingface dataset:
**Mahadevi**, Sanskrit: **Mahādevī**, Devanagari: महादेवी) er *den store gudinne* i hinduismen. 

Hinduismen har en lang tradisjon for dyrking av det guddommelige i kvinnelig form, både som partnere til mannlige guder, og som selvstendige skikkelser. Mahadevi brukes som betegnelse på den store gudinna, et begrep som samler alle andre, mindre, gudinner i seg. De enkelte gudinnene som Durga, Lakshmi, Parvati, Sarasvati osv kan da oppfattes som aspekter av Mahadevi.

Som den ypperste kvinnelige guddom, framstår *Mahadevi* som en parallell til *Mahadeva*, den ypperste mannlige guddom. Gudinnekrafta *Shakti* framstilles i den tantriske tradisjon som universets urkraft.

Litteratur
----------

Jacobsen, Knut. A. (2007) *Hyllest til gudinnen*. Oslo, Emilia forlag ISBN 978-82-7419-117-4


| * v
* d
* r
Hinduisme |
| --- |
| Guder | Apsara • Brahma • Ganesha • Dattatreya • Hanuman • Kali • Krishna • Lakshmi • Mahadevi • Rama • Shanghyang Widi Wasa • Sarasvati • Sita • Shiva • Vishnu | Om/Aum er den helligste stavelsen i hinduismen. |
| Tekster | Vedaene • Rigveda • Upanishadene • Ramayana • Mahabharata • Bhagavadgita • Sutra • Puranaene |
| Lærere | Ramakrishna • Vivekananda • Sri Aurobindo • Swami Prabhupada • ISKCON • Maharishi Mahesh Yogi |
| Lære | Reinkarnasjon • Moksha • Om • Holi • Vedanta • Brahman • Karma • Maya • Samsara • Dharma • Kali Yuga • Lotusblomst |
| Liv | Divali • Hindutempel • Hindukalender • Mantra • Namaste • Prambanan • Pudsja • Rudraksha • Sadhu • Sanatan Mandir Sabha • Samsara • Tantra • Yoga • Kaste |
De fem havnene og deres omgivelser
**Cinque Ports** (*fem havner*) er et navn på fem havner i Kent og Sussex i England. Konføderasjonen Cinque Ports oppsto tidlig i middelalderen, og omfatter Hastings, New Romney, Hythe, Dover og Sandwich. I tillegg er byene Rye og Winchelsea knyttet til dem, ettersom de har en lang tradisjon for å understøtte forsvaret av Sørøst-Englands havner, og andre har til tider vært knyttet til føderasjonen på andre måter. Navnet er fra normansk-fransk, avledet fra middelalderlatin quinque portus og betyr «fem havner».

Kong Edvard I ga spesielle privilegier til Cinque Ports, inkludert retten til å bringe inn varer uten å betale toll. Til gjengjeld skulle byene forsyne Kronen med skip og mannskaper i krigstid. En *Lord Warden of the Cinque Ports* ble utnevnt. Denne tittelen eksisterer fremdeles, men er nå en ren ærestittel.

I middelalderen regnet Hastings seg som den fremste av de fem byene, og mye tyder på at dette stemmer med virkeligheten. Hastings ble omtalt som hodet, mens de andre ble kalt lemmene.

På det meste var 2 byer knyttet til føderasjonen, og hadde dermed helt eller delvis rett til privilegiene. Formelt sett finnes den fortsatt, men på 1800-tallet og 1900-tallet har konføderasjonen mistet nesten all sin myndighet. Den hadde da allerede vært uten særlig praktisk betydning siden Elisabeth I av Englands tid.

Referanser
----------

1. ↑  «Cinque Ports (n.)» Arkivert 27. november 2015 hos Wayback Machine. Online Entymology Dictionary

Litteratur
----------

* Hinings, Edward (1976): *The Cinque Ports: History People and Places*, Spurbooks, ISBN 0-902875-90-6

Eksterne lenker
---------------

* Cinque Ports' offisielle nettsted
* History of the Cinque Ports: Cinque Port Limbs
* Nettsted for Romney Marsh og New Romney


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** Nationalencyklopedin **·** LCCN
 |
**Molokai** (lokal skrivemåte **Moloka'i**) er den femte største øya i arkipelet Hawaii. Øya er omkring 61 km lang og 16 km bred, med et areal på 684 km². Molokai ligger omkring 40 km øst for Oahu. Den er dannet av to vulkaner; den største kalles Øst-Molokai, og den minste Vest-Molokai. Høyeste punkt er Kamakou (1 515 moh.). Nordsiden av krateret til Øst-Molokai kollapset, og steinen ligger spredd i havet nord for øya.

Molokai er en del av delstaten Hawaii, og ligger i Maui County, med unntak av halvøya Kalaupapa, som tilhører Kalawao County. Den er kjent som «Den vennlige øya» (*Friendly Isle*). Befolkningen er blandet, med en høy andel innbyggere av hawaiisk opprinnelse. Langs østsiden ligger det mange tradisjonelle hawaiiske fiskekulper; noen av dem har blitt restaurert i senere år. Det eldste leprasykehuset i USA ligger på øya. Sykehuset er spesielt kjent på grunn av pater Damien de Veuster (1840–1889), som virket der og selv døde av sykdommen.

Papohakustranden er en av de største strendene på Hawaii. Det ligger flere mindre hoteller og en ferielandsby på øya.

Referanser
----------

1. ↑  Hawaii *Encyclopedia.com*

Eksterne lenker
---------------

* (en) Molokaʻi – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NDL **·** NKC **·** GeoNames **·** MusicBrainz
 |
Valastefossen
**Baltisk klint** (estisk *Balti klint*, russisk Балтийско-ладожский уступ, Глинт, *Baltisjsko-ladozjskij ustup* eller *Glint*) er en skrent av kalkstein på flere øyer i Østersjøen, i Estland og i Leningrad oblast i Russland. Området strekker seg cirka 1200 km fra Öland i Sverige gjennom kontinentalsokkelen til de estiske øyene Osmussaar og Suur-Pakri til Paldiski, så langs sørkysten av Finskebukten og elva Neva til områder sør for innsjøen Ladoga i Russland, der den forsvinner under yngre avleiringssediment. Klippene når opp til 55,6 meter over havet på Ontika i Kohtla kommune i Estland. Flere elver har gravet seg gjennom klippene, som Narva, Luga, Izjora, Tosna og danner mange fossefall og stryk. Valastefossen i Kothla kommune er den høyeste av dem med et fall på 25 meter. 

På øyen Saare tilhører kalksteinsklippene en formasjon fra eopken silur, kjent under betegnelsen Silurbanken. Her er landskapet mindre sandformet enn lengre øst på Estlands nordkyst.

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
**George Mann MacBeth** (født 19. januar 1932 i Shotts i Lanarkshire, død 16. februar 1992 i Tuam i County Galway) var en skotsk poet og romanforfatter.

Han var født i Shotts, Lanarkshire, men da han var tre år gammel, flyttet familien til Sheffield, hvor han fikk sin skolegang før han siden fortsatte til Oxford. Etter at han var uteksaminert derfra i 1955, fikk han jobb i BBC Radio, hvor han laget radioprogrammer om poesi til 1976, da han sluttet for å bli forfatter. Da giftet han seg også første gang og fikk en sønn. Han skrev en rekke thrillere om spionen Cadbury. Han skrev også dikt, særlig mot slutten av sitt liv etter at han var blitt syk. Han døde i Tuam, County Galway, Irland, hvor han hadde bodd med sin andre kone, som han hadde to barn med.

Referanser
----------

Eksterne lenker
---------------

* Book Rags

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii
 |
**NLP-modellen** er element av nevrolingvistisk programmering som beskriver fenomener om nevrologi, lingvistikk og programmering. Slike modeller er for eksempel submodaliteter, strategier og ankring for å nevne noen. Det finnes mange modeller totalt sett.

Man skiller mellom analytisk og ordinær bruk av begrepet 'NLP-modell', den analytiske NLP-modellen er til for å lage nye modeller slik John Grinder bruker den. Den ordinære 'NLP-modellen' bruker modellene til å modellere ekstraordinære egenskaper andre mennesker og en selv har, for å bruke disse egenskapene i situasjoner hvor man ikke er så enestående.

Vanlig bruk av NLP-modeller
---------------------------

I modellering brukes en eller flere av de opprinnelige modellene, ut av disse modellene har teknikker blitt laget. NLP-modellering er prosessen ved å tilegne seg et de spesielle egenskapene til et ideal i form av egen eller andres utmerkede adferd, kompetanse, verdier, overbevisninger eller identitet. I prosessen ved modellering handler det om å være oppmerksom, praktikeren bruker begreper som brukes for å beskrive det som skjer inn i oss når vi tenker, føler og handler. Han/hun lærer å evaluere eget og andres nevrologiske (verbalt og ikke verbalt) språk og kan via det subjektive språk (for selv eller andre) kode eller oversette ny handling, overbevisning, adferd, etc. med bedre forutsetninger enn før. Modellering av andres og ens eget indre geni kan brukes i andre sammenhenger enn de man allerede lykkes i. Det er i handling og subjektiv erfaring, en erkjenner at man er unik (eller ikke særlig unik) men at man allikevel også er lik de andre.

Referanser
----------

1. ↑  NLP Submodalities Renewal Technologies Inc.
2. ↑  Modeling NLP University
**Yusof bin Ishak** (født 12. august 1910 i Perak, død 23. november 1970) var en fremstående politiker fra Singapore. Han ble Singapores første president. 

Han startet skolegangen ved Victoria Bridge School (som i dag heter Victoria School), og gikk deretter på Raffles Institution. Før han ble statssjef i Singapore hadde Yusof opparbeidet seg et navn både som journalist og som grunnlegger av den malaysiske avisen *Utusan Melayu*. 

Hans første periode som statssjef var fra 1959 til 1965, da han bar tittelen Yang di-Pertuan Negara (statsoverhode). Følgelig satt han ved makten også i de få årene da Singapore var en del av Føderasjonen Malaysia, altså fra (1963 til 1965). Etter at Singapore ble løsrevet fra Malaysia i 1965, var han den første presidenten i republikken Singapore. Han satt som president frem til sin død i 1970.

Yusof var gift med Noor Aishah. Han er gravlagt på Kranji State Cemetery.

  


| * v
* d
* r
Presidenter i Singapore |
| --- |
| Yusof bin Ishak (1965–70) **·** Benjamin Henry Sheares (1971–81) **·** Devan Nair (1981–85) **·** Wee Kim Wee (1985–93) **·** Ong Teng Cheong (1993–99) **·** Sellapan Ramanathan Nathan (1999–2011) **·** Tony Tan Keng Yam (2011–) | Singapores flagg |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
NM-116 på Forsvarsmuseet
**NM116** (Norsk Modell 116) var en norsk panserjager basert på modifiserte amerikanske lette stridsvognen M24 Chaffee. Det ble installert en fransk 90 mm kanon og moderne ildlednings-systemer.

I 1972 bestemte det norske forsvaret seg for å overhale og modernisere 54 av sine 123 stk M24 Chaffee stridsvogner til panserjagere brukt som rekognoseringkjøretøy. Det ble beregnet at dette programmet for ombygging til NM-116 ville koste kun en tredjedel av å kjøpe inn nye lette stridsvogner.

Oppdraget med å gjennomføre denne oppgraderingen gikk til selskapet Thune-Eureka. Det amerikanske firmaet NAPCO utviklet en power pack basert på 6V53T dieselmotoren som var i bruk på M113-kjøretøyer. Den originale kanonen 75 mm M6 L/39 ble erstattet av en fransk D-925 90 mm kanon, samt et 12,7mm M2 Browning maskingevær. Nye moderne ildlednings-systemer ble installert, herunder en Simrad LV3 laser avstandsmåler. 

Norske firmaer konverterte også åtte stk M24 til Bergepanser-kjøretøyet NM130 Bergepanser for å kunne gi støtte til NM-116. NM-116 ble faset ut fra det norske forsvaret i 1993.

Referanser
----------

1. 1 2  Zaloga 2003, s. 36-37

Eksterne lenker
---------------

(en) NM-116 – kategori av bilder, video eller lyd på Commons
**Longyearbyen lokalstyre** er det lokale folkevalgte organet i Longyearbyen, hjemlet i Svalbardloven. Lokalstyrets ansvarsområde er avgrenset til eget planområde i og rundt Longyearbyen på cirka 260 km². I dette området kan lokalstyret drive virksomhet av allmenn interesse som ikke ivaretas av staten.

Historisk bakgrunn
------------------

Da Svalbard i 1925 ble en del av Norge ble det foreslått å gjøre Svalbard til en egen kommune eller et fylke. Dette ble forkastet av Stortinget som i stedet oppnevnte en særegen administrativ ordning med en sysselmann, oppnevnt av Kongen, som regjeringens øverste representant. Nå benyttes den kjønnsnøytrale tittelen Sysselmesteren. 

Betegnelsen har sin opprinnelse i at Svalbard mangler kommuneinndeling. Det finnes kun ett lokalstyre på Svalbard, i Longyearbyen, der det ble innført den 1. januar 2002. Samtidig ble alle aksjene i Svalbard Samfunnsdrift AS overført fra staten til Longyearbyen lokalstyre.

Valgbarhet
----------

En egen forskrift om lokalstyrevalg i Longyearbyen regulerer valget til lokalstyret, men følger forøvrig norsk lov som kommunestyrevalget. Dette gjelder også utenlandske statsborgere.

Lokalstyreledere
----------------

| Navn | Parti | Begynte | Sluttet |
| --- | --- | --- | --- |
|
| Sigmund Spjelkavik |  | 2002 | 2003 |
| Bjørn Fjukstad | Ap | November 2003 | 2006 |
| Kjell Mork | Ap | 2. oktober 2006 | 2011 |
| Christin Kristoffersen | Ap | Oktober 2011 | 2015 |
| Arild Olsen | Ap | Oktober 2015 |  |
|

Se også
-------

* Svalbardrådet
* Det stedlige svalbardråd

Referanser
----------

1. ↑  Svalbardloven
2. ↑  «Lokaldemokrati på Svalbard». *NRK*. 16. november 2001. Besøkt 15. desember 2017.

Eksterne lenker
---------------

* Longyearbyen lokalstyre

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
En **tidsånd** er en betegnelse på det intellektuelle og kulturelle klimaet i en æra. På engelsk kalles tidsånden for **Zeitgeist** (uttale [ˈtsa͡ɪtga͡ɪst]) som er et tysk ord som bokstavelig talt betyr tidsånd. 

Ideen om tidsånden går tilbake til filosofen Johann Gottfried Herder og andre tyske romantikere, men er best kjent fra Hegels historiefilosofi. I 1769 skrev Herder en kritikk av verket *Genius seculi* og introduserte ordet «Zeitgeist» som en oversettelse av *genius seculi* («genius» er latin for voktende ånd og sæculi betyr «av århundret»). De tyske romantikerne behandlet tidsånden som en egen historisk karakter, heller enn bare et konseptuelt redskap.

Ordet Zeitgeist er tatt opp som lånord i mange andre språk, bl.a. norsk, engelsk, nederlandsk, spansk og japansk.[]

Referanser
----------

1. ↑  «Det Norske Akademis ordbok». *naob.no*. Besøkt 16. juli 2021.

Eksterne lenker
---------------

* (en) Zeitgeist – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
**Anna Gräber** (født **Anna Henrietta Gräber** 1. oktober 1887 i Göteborg, død 24. mai 1957 i Stockholm) var en svensk skuespiller, opera- og operettesangerinne og sangpedagog. Hun var søster til skuespilleren Mary Gräber og kunstnerinnen Lilly Gräber.

Biografi
--------

Anna Gräber gikk på Stockholmsoperans balettskole og studerte sang ved Kungliga Musikaliska Akademien og i Berlin. Hun debuterte på scenen i 1910 på Stora Teatern i Göteborg i rollen som Arabella i operetten *Surcouf*. Fram till 1911 hadde hun sidan engagemang hos Albert Ranft ved dennes turnerende lyriske avdelning og deretter ved forskjellige selskap. Årene 1923–1925 var hun ved operan i Göttingen, der hun blant annet spilte Brünhilde i Valkyrien, men overgikk senere til å virke som sangpedagog.

Anna Gräber var søster til skuespilleren Lilly Gräber (Emeli Signe Wilhelmina "Lilly" Gräber, födt den 6. november 1893 i Stockholm, død der den 21. april 1965) og til revyartisten Mary Gräber (Mary Clementine Theresia Gräber, født 15. desember 1891 i Stockholm, død 27 oktober 1982 i Täby).

Filmen *Eviga länkar* fra 1946 er en romantisert skildring av de tre søstrenes liv. Søstrene Gräber er begravde på Norra begravningsplatsen i Solna kommune i Stockholms län.

Filmografi
----------

| Årstall | Filmtittel | Originalittel | Format | Rolle | Regissør |
| --- | --- | --- | --- | --- | --- |
|
| 1949 | *Bare en mor* | *Bara en mor* | Spillefilm | dame hos fotografen | Alf Sjöberg |

Referanser
----------

1. ↑   Musikverkets auktoritetsdatabas, calmview.musikverk.se, utgitt 6. oktober 2017, besøkt 6. oktober 2017[Hentet fra Wikidata]
2. ↑   Svenskagravar.se, www.svenskagravar.se, oppført som Anna Henriette Gräber, besøkt 2. mai 2019[Hentet fra Wikidata]

Kilder
------

* *Myggans nöjeslexikon: ett uppslagsverk om underhållning. 7, Gabo–Hageg*. Höganäs: Bra böcker. 1991. s. 189. ISBN 91-7752-265-6. .
* *Minns du det än …: ett avsnitt ur operettens historia*. Stockholm: Fritzes bokförl. 1941. s. 148. .

Eksterne lenker
---------------

* (en) Anna Gräber på Internet Movie Database Rediger på Wikidata

* (sv) Anna Gräber i Svensk Filmdatabas Rediger på Wikidata

Portaler: Film | Sverige
***Tidsskrift for omsorgsforskning*** er et vitenskapelig tidsskrift som utgis av Senter for omsorgsforskning i samarbeid med Universitetsforlaget. Det er kategorisert som nivå 1-tidsskrift.

Tidsskriftet er utgitt siden 2015 og kommer med tre nummer per år. Ett av numrene hvert år er temanummer: 2016: Samhandlingsreformen, 2017: Velferdsteknologi, 2018: Hva er omsorg?

Målgruppe er ledere og andre ansatte innen kommunale helse- og omsorgstjenester, i tillegg til annen forvaltning og forskere og politikere.

Tidsskriftet inneholder forskningsartikler og fagartikler i tillegg til tall og statistikk fra omsorgsfeltet, bokomtaler, oppsummering av aktuelt fra fagområdet og intervju med forskere.

Bakgrunn for utgivelsen er at en del forskning innen pleie og omsorg ikke når ut til praksisfeltet i kommunene. Alle kommuner mottok derfor fra ett til 25 eksemplarer av hvert nummer avhengig av folketallet i kommunene til og med 2017. Fra 2018 utgis Tidsskrift for omsorgsforskning gjennom åpen tilgang (open access) gull. Det vil si at det ikke er nødvendig med abonnement eller passord for å lese tidsskriftet.

Redaktører
----------

* 2015–juni 2017: Tor Inge Romøren
* Juni 2017– : Oddvar Førland

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | ISSN **·** ISSN
 |
**Longzhong** (kinesisk: 隆中; pinyin: **Lóngzhōng**) er et stort naturskjønt område i prefekturet Xiangyang i provinsen Hubei i Folkerepublikken Kina. Her er fire fjell og dalførene rundt dem, med tallrike gamle minnesmerker etter Zhuge Liang, Liu Bei, Guan Yu, Zhang Fei fra alle de viktigere kinesiske dynastiers tid. 

Statsmannen Zhuge Liang fra de tre rikers tid trakk seg tilbake hit for en periode på mer enn ti år. Dette er hvor Liu Bei møtte Zhuge Liang og de to diskuterte den såkalte Longzhongplanen. Liu Bei reiste hit tre ganger ført det lyktes ham å få istand møtet med Zhuge Liang. Zhuge Liang viste Liu Bei Longzhongplanen, en langsiktig strategi for hvordan Liu Bei kunne hevde seg mot Cao Cao.

Liu Beis tre ferder til Zhuge Liangs stråhytte i Longzhang har gitt opphav til det kinesiske uttrykket «San gu maolu», som innebærer å be noen gjentatte ganger om å påta seg et verv (forenklet kinesisk: 三顾茅庐; tradisjonell kinesisk: 三顧茅廬; pinyin: **Sān gù máolú**).

I 1994 ble Longzhong utpekt til naturvernområde, og to år etter også som kulturvernområde. Det hart en rekke historiske bygninger.

Litteratur
----------

* «隆中». *Baidu Online Encyclopedia* **(Mandarin)**. Besøkt 2. januar 2009.

* «古隆中». *Baidu Online Encyclopedia* **(Mandarin)**. Besøkt 16. oktober 2009.

|  |  |
| --- | --- |
| Oppslagsverk/autoritetsdata | GeoNames
 |
Det frankofone Afrika (lys blå er land som *noen ganger* regnes med til det frankofone Afrika uten å ha vært franske eller belgiske kolonier).
**Françafrique** (*France-Afrique* eller *France à fric*) er et fransk uttrykk som refererer til Frankrikes nett av relasjoner til og innflytelse på afrikanske regimer, særlig tidligere franske kolonier. Uttrykket ble først brukt i en positiv betydning av Elfenbenskystens første president, Félix Houphouët-Boigny, som kjempet for å opprettholde nære forbindelser med vesten, og da særlig Frankrike. Uttrykket ble senere lånt av François-Xavier Verschave som brukte det i sin kritikk av fransk politikk, "neokolonialisme," i Afrika.

Franskstøttede afrikanske ledere
--------------------------------

De afrikanske lederne som har hatt de nærmeste forbindelsene med Frankrike inkluderer:

* Félix Houphouët-Boigny, Elfenbenskysten
* Omar Bongo, Gabon
* Gnassingbé Eyadéma, Togo
* Denis Sassou-Nguesso, Kongo-Brazzaville
* Idriss Déby, Tsjad
* Hamani Diori, Niger

Referanser
----------
**King Chiaullee** er en musikkgruppe fra øya Man i Irskesjøen som spiller tradisjonell, keltisk musikk. Gruppen har tre albumutgivelser.

Gruppens medlemmer møtes som tenåringer mens de gikk på skole sammen i 1994, og har siden opptrådt og turnert på tallrike festivaler over hele Storbritannia, enkelte land i Europa, og i USA. Tittelen på gruppen, «King Chiaullee», innebærer en bevisst misforståelse; det er ikke snakk om navnet til en konge, men er mansk-gælisk og betyr «Musikkhoder».

Gruppens musikk karakteriseres som tradisjonell, det vil si at de knytter an til historisk folkemusikk fra landene rundt Irskesjøen, det som gjerne kalles for keltisk musikk, fra Irland, Skottland, Bretagne og ikke minst Man. I tillegg til å framføre en eklektisk blanding av tradisjonelle melodier spiller gruppen også en del egne komposisjoner. De fem musikerne spiller en rekke hovedsakelig akustiske instrumenter som fele, fløyte, bouzouki, bodhrán, gitar og kontrabass.

Festivaler
----------

Foruten faste opptredener i hjemlandet Man har King Chiaullee spilt på en rekke musikkfestivaler for tradisjonell og folkemusikk. Da gruppen opptrådte i Bretagne og deltok i Festival Interceltique de Lorients musikkonkurranse for grupper vant de førsteprisen, *Trophée Cidrerie des Terroirs*, noe som hjalp gruppen til nye opptredener i Milano og ved Italias kjente Celtica-festival. De har også deltatt på scenen i festivalene Montreal Celtic Festival i Canada, Bethlehem Celtic Classics i USA, Chicago Celtic Fest i USA, Cwlwm Celtaidd i Wales, Lowender Perran i Cornwall, Derrygonnelly i Nord-Irland, og ikke minst Celtic Connections i Glasgow.

Medlemmer
---------

Gruppens fem medlemmer er

* Adam Rhodes (fele og bouzouki)
* David Kilgallon (fele)
* Russell Cowin (bodhran og kontrabass)
* Gilno Carswell (fløyte)
* Matthew Kelly (gitar og mandolin)

Diskografi
----------

* *Baase Cooil Stroo* (2000)
* *Reel:Ode* (2003)
* *Nish!* (2006)

Gruppen har også bidratt i tallrike samlealbum med flere ulike musikere.

Referanser
----------

1. ↑  King Chiaullee Arkivert 31. mai 2009 hos Wayback Machine.

Eksterne lenker
---------------

* (en) King Chiaullee på Discogs Rediger på Wikidata

* (en) King Chiaullee på MusicBrainz Rediger på Wikidata
* King Chiaullees offisielle nettsted
* King Chiaullees andre offisielle nettsted
* King Chiaullee-nyheter, musikkvideoer, konsertopptak med mere hos NME
* King Chiaullee for iTunes

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Oksoniumion** er et oksygenkation med tre bindinger. Det enkleste oksoniumionet kalles **hydronium** med kjemisk formel H3O+, men i henhold til IUPAC nomenklatur skal denne refereres til som **oksonium**.

Hydronium
---------

Hydronium kation
Hydronium er et trivialnavn for kationet oksonium, med kjemisk formel H3O+. Det dannes ved protolyse av vann, og en syre er vanligvis giveren av protonet.

H+ + H2O {\displaystyle \rightarrow } H3O+ 
H3O+ har en trigonal pyramideform, med oksygenatomet som toppunkt. H-O-H bindingen har en vinkel på om lag 107°, og massesenter nær oksygenatomet.[]

### pH

Et pH-meter måler konsentrasjonen av hydroniumioner i en væske. Skalaen er logaritmisk, og er definert som 

pH = –log[H3O+]
Rent vann ved 25°C har en pH på 7,00. Dette betyr at konsentrasjonen av hydroniumioner i vannet må være 10-7mol/dm³. Tilstedeværelsen av hydroniumioner i rent vann, kan bare komme fra autoprotolyse.

H2O + H2O ⇌ H3O+*(aq)* + OH-*(aq)*
I denne reaksjonen opptrer ett vannmolekyl som syre, og det andre opptrer som base.

Andre oksoniumioner
-------------------

Generelt trigonalt oksoniumion
Et oksoniumion som ofte opptrer innen organisk kjemi, dannes ved protonering eller alkylering av en karbonylgruppe, for eksempel R-C=O+-R'.

Andre hydrokarbon oksoniumioner dannes ved protonering eller alkylering av alkoholer eller etere (R-C-O+-R1R2).

Referanser
----------

1. ↑  International Union of Pure and Applied Chemistry. "oxonium ions". *Compendium of Chemical Terminology*, internettversjon.
2. ↑  International Union of Pure and Applied Chemistry. "onium compounds". *Compendium of Chemical Terminology*, internettversjon.

|  |  |
| --- | --- |
| Oppslagsverk/autoritetsdata | Nationalencyklopedin **·** GND
 |